**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO DĖL LEIDIMO PRIVATIZUOTI (PIRKTI) GYVENAMĄSIAS PATALPAS PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės gyvenamųjų patalpų nuomininkų prašymus dėl leidimo privatizuoti (pirkti) nuomojamas savivaldybei nuosavybės teise priklausančias gyvenamąsias patalpas, atlikti privatizavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės gyvenamųjų patalpų nuomininkų V. A., R. T., A. K. ir D. C. prašymai leisti privatizuoti (pirkti) savivaldybei nuosavybės teise priklausančias nuomojamas gyvenamąsias patalpas.

 Savivaldybės nuomininkei V. A., teisė privatizuoti Klaipėdos miesto savivaldybei nuosavybės teise priklausančias 55,29 kv. metro ploto gyvenamąsias patalpas (*duomenys neskelbtini*), Klaipėdoje, pripažinta teismine tvarka. Klaipėdos miesto valdybos 1995-12-07 sprendimu Nr. 617, V. A. šeima buvo iškeldinta iš (*duomenys neskelbtini*) priklausančio pastato, kur buvo numatomas biologinio valymo įrengimo statyba. V. A. šeimai suteiktos gyvenamosios patalpos monolitiniame name (*duomenys neskelbtini*), Klaipėdoje. Klaipėdos miesto valdybos 2000-01-13 sprendimu Nr. 4, keitė gyvenamąsias patalpas (*duomenys neskelbtini*), Klaipėdoje į gyvenamąsias patalpas (*duomenys neskelbtini*), Klaipėdoje. (Klaipėdos miesto apylinkės teismo 2012-09-06 sprendimas civil. byla Nr. 2-4942-793/2012, Klaipėdos apygardos teismo 2013-01-25 sprendimas civil. byla Nr. 2A-142-163/2013).

 Savivaldybės nuomininkei R. T., teisė privatizuoti Klaipėdos miesto savivaldybei nuosavybės teise priklausančias 63,76 kv. metro ploto gyvenamąsias patalpas (*duomenys neskelbtini*), Klaipėdoje, pripažinta teismine tvarka. Klaipėdos miesto savivaldybės tarybos 2009-10-29 sprendimu Nr. T2-351 R. T. šeima buvo perkelta iš gyvenamojo pastato, patenkančio į Valstybinio jūrų uosto plėtros teritoriją (*duomenys neskelbtini*), Klaipėdoje, suteikiant kitą būstą (*duomenys neskelbtini*), Klaipėdoje. (Klaipėdos miesto apylinkės teismo 2012-12-21 sprendimas civil. byla Nr. 2-11622-642/2012, Klaipėdos miesto apylinkės teismo 2013-01-18 sprendimas civil. byla Nr. 2-11622-642/2012).

 Savivaldybės nuomininkei A. K., teisė privatizuoti Klaipėdos miesto savivaldybei nuosavybės teise priklausančias 44,28 kv. metro ploto gyvenamąsias patalpas (*duomenys neskelbtini*), Klaipėdoje, pripažinta teismine tvarka. Klaipėdos miesto valdybos 1996-10-10 sprendimu Nr. 455 A. K. buvo leista keistis butais su broliu iš (*duomenys neskelbtini*), Klaipėdoje į (*duomenys neskelbtini*), Klaipėdoje. Klaipėdos miesto savivaldybės tarybos 2009-10-29 sprendimu Nr. T2-351 A. K. šeima perkelta iš gyvenamojo pastato, patenkančio į Valstybinio jūrų uosto plėtros teritoriją (*duomenys neskelbtini*), Klaipėdoje, suteikiant kitą būstą (*duomenys neskelbtini*), Klaipėdoje. (Klaipėdos miesto apylinkės teismo 2012-05-11 sprendimas civil. byla Nr. 2-5089-328/2012, Klaipėdos apygardos teismo 2012-10-22 sprendimas civil. byla Nr. 2A-1591-163/2012).

 Savivaldybės nuomininkei D. C., teisė privatizuoti Klaipėdos miesto savivaldybei nuosavybės teise priklausančias 70,27 kv. metro ploto gyvenamąsias patalpas (*duomenys neskelbtini*), Klaipėdoje, pripažinta teismine tvarka. Nuo 1969 m. gyveno Klaipėdos miesto savivaldybei nuosavybės teise priklausančiame bute (*duomenys neskelbtini*), Klaipėdoje. Klaipėdos miesto valdybos 1996-04-18 sprendimu Nr. 166 D. C. šeimai buvo išnuomotas didesnio ploto būstas (*duomenys neskelbtini*), Klaipėdoje. Klaipėdos miesto savivaldybės tarybos 2009-10-29 sprendimu Nr. T2-351 D. C. šeima buvo perkelta iš gyvenamojo pastato, patenkančio į Valstybinio jūrų uosto plėtros teritoriją (*duomenys neskelbtini*), Klaipėdoje, suteikiant kitą būstą (*duomenys neskelbtini*), Klaipėdoje. (Klaipėdos miesto apylinkės teismo 2012-03-19 sprendimas civil. byla Nr. 2-201-730/2012, Klaipėdos apygardos teismo 2012-10-17 sprendimas civil. byla Nr. 2A-1318-538/2012).

 Vadovaujantis Lietuvos Respublikos 2002 m. lapkričio 12 d. Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 12 straipsnio 1 dalies 2 ir 3 punktais, Klaipėdos miesto savivaldybės administracijos direktoriaus 2013 m. vasario 18 d. įsakymu Nr. AD1-410 „Dėl privatizuojamų (parduodamų) gyvenamųjų patalpų įkainojimo aktų ir kainų patvirtinimo“ patvirtintos gyvenamųjų patalpų kainos ir įkainojimo aktai, ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja asmeninės nuosavybės teise gyvenamąsias patalpas.

**4. Sprendimo projekto rengimo metu gauti specialistų vertinimai.**

Negauta.

 **5. Išlaidų sąmatos skaičiavimai, reikalingi pagrindimai ir paaiškinimai.**

 Vadovaujantis aukščiau nurodyta įstatymine medžiaga parengtas Klaipėdos miesto savivaldybės administracijos direktoriaus 2013 m. vasario 18 d. įsakymas Nr. AD1-410 „Dėl privatizuojamų (parduodamų) gyvenamųjų patalpų įkainojimo aktų ir kainų patvirtinimo“.

**6. Lėšų poreikis sprendimo įgyvendinimui.**

 Nėra.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą lėšos, gautos už privatizuojamas (parduodamas) Klaipėdos miesto savivaldybei nuosavybės teise priklausančias patalpas – 9882,37 Lt, pervedamos į savivaldybės biudžetą.

Turto skyriaus vedėja Genovaitė Paulikienė